Predkladacia správa

          Materiál sa predkladá do legislatívneho procesu v nadväznosti na § 7 ods. 10 písm. a) až h) zákona o financovaní základných škôl, stredných škôl a školských zariadení schváleného Národnou radou Slovenskej republiky dňa 6. novembra 2003. Uvedený paragraf splnomocňuje vládu Slovenskej republiky nariadením ustanoviť podrobnosti rozpisu finančných prostriedkov zo štátneho rozpočtu školám a školským zariadeniam. 

          Návrh nariadenia upravuje okrem podrobností rozpisu finančných prostriedkov jednotlivým subjektom regionálneho školstva aj spôsob určovania normatívov, postup pri určovaní objemu finančných prostriedkov základným umeleckým školám a školským zariadeniam, spôsob určenia normatívu kapitálových výdavkov zriaďovateľom štátnych škôl a ďalšie podrobnosti súvisiace s využitím vzdelávacích poukazov, určovaním garantovaného minima pre zriaďovateľov škôl a školských zariadení  a zoznamu špecifík pri prideľovaní finančných prostriedkov, ktoré nie je možné zohľadniť v normatíve. Návrh nariadenia upravuje aj podrobnosti postupu pri úprave objemu finančných prostriedkov zriaďovateľom škôl, pokiaľ sa počet žiakov v školách zvýši alebo zníži o viac ako 5% a určuje hodnoty percentuálnych podielov z časti normatívneho príspevku školám, ktoré je povinný zriaďovateľ škole prideliť. 

	Návrh prešiel skráteným pripomienkovým konaním v čase od 1. – 5. 12. 2003